Πρόταση οδηγίας του Συμβουλίου για τροποποίηση της οδηγίας 92/117/ΕΟΚ σχετικά με τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στα προϊόντα ζωικής προέλευσης, με σκοπό την πρόληψη της εκδήλωσης κρουσμάτων λοιμώξεων και δηλητηριάσεων τροφικής προέλευσης (96/C 13/12) COM(95) 491 τελικό - 95/0255(CNS)

(Υποβλήθηκε από την Επιτροπή στις 24 Οκτωβρίου 1995)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, υπό το φως της κτηθείσας εμπειρίας, και λόγω της σημασίας που αποδίδεται στην πρόληψη και τον έλεγχο των ζωονόσων, είναι αναγκαίο να πραγματοποιηθεί μία ουσιαστική αναθεώρηση των διατάξεων της οδηγίας 92/117/ΕΟΚ του Συμβουλίου της 17ης Δεκεμβρίου 1992 σχετικά με τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στο προϊόντα ζωικής προέλευσης, με σκοπό την πρόληψη της εκδήλωσης κρουσμάτων λοιμώξεων και δηλητηριάσεων τροφικής προέλευσης (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας 7

ότι, εν αναμονή αυτής της ουσιαστικής αναθεώρησης της οδηγίας 92/117/ΕΟΚ, χρειάζεται να προβλεφθεί παράταση της ισχύος των διατάξεων που αφορούν νέους κανόνες για το σύστημα αναφοράς των ζωονόσων, τη θέσπιση μεθόδων δειγματοληψίας και διενέργειας εξετάσεων, της εφαρμογής και της έγκρισης ορισμένων εθνικών μέτρων, και των σχεδίων που πρέπει να υποβάλλονται από τρίτες χώρες,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 92/117/ΕΟΚ τροποποιείται ως εξής:

1. Καταργείται το άρθρο 5 παράγραφος 3 7

2. Στο άρθρο 6 σημείο β) απαλείφονται οι λέξεις «πριν από την ημερομηνία που ορίζεται στο άρθρο 17 όσον αφορά τις σαλμονέλες,»

3. Το άρθρο 8 τροποποιείται ως εξής:

α) στην παράγραφο 1, η «1η Οκτωβρίου 1993» αντικαθίσταται από την «1η Οκτωβρίου 1997» 7

β) στην παράγραφο 2, η «1η Ιανουαρίου 1994» αντικαθίσταται από την «1η Ιανουαρίου 1998» 7

γ) στην πρώτη περίπτωση της παραγράφου 3, απαλείφονται οι λέξεις «το αργότερο έξι μήνες μετά την υποβολή τους».

4. Το άρθρο 10 τροποποιείται ως εξής:

α) Στο πρώτο εδάφιο της παραγράφου 1, η «1η Ιανουαρίου 1994» αντικαθίσταται από την «1η Ιανουαρίου 1998» 7

β) στο δεύτερο εδάφιο της παραγράφου 1, η «1η Ιανουαρίου 1994» αντικαθίσταται από την «1η Ιανουαρίου 1998» 7

γ) καταργούνται το τρίτο και τέταρτο εδάφιο της παραγράφου 1,

δ) καταργείται η παράγραφος 2.

5. Στο άρθρο 14 παράγραφος 2, η «31 Δεκεμβρίου 1995», αντικαθίσταται από την «31η Δεκεμβρίου 1998».

6. Στο άρθρο 15, καταργείται η δεύτερη παράγραφος.

7. Προστίθεται το ακόλουθο άρθρο 15α:

«Άρθρο 15α

1. Η Επιτροπή υποβάλλει, πριν από την 1η Οκτωβρίου 1997, μια έκθεση στο Συμβούλιο και στο Ευρωπαϊκό Κοινοβούλιο σχετικά με τα μέτρα που πρέπει να εφαρμοσθούν για τον έλεγχο και την πρόληψη ζωονόσων. Η έκθεση αυτή θα αναφέρεται ιδιαιτέρως σε νέους κανόνες για το σύστημα αναφοράς των ζωονόσων, τον έλεγχο της σαλμονέλλας σε σμήνη ωοτόκων πουλερικών, σε μέτρα για την καταπολέμηση άλλων ζωονόσων εκτός από τη σαλμονέλλωση και για τον έλεγχο της σαλμονέλλας σε σμήνη αναπαραγωγής πουλερικών και σε σύνθετες ζωοτροφές που προορίζονται για τη διατροφή πουλερικών.

2. Η έκθεση που αναφέρεται στην παράγραφο 1 πρέπει να συνοδεύεται από κατάλληλες προτάσεις σχετικά με τις ζωονόσους, ιδίως στο πλαίσιο των τροποποιήσεων της παρούσας οδηγίας.»

Άρθρο 2

1. Τα κράτη μέλη θέτουν σε ισχύ της νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία, όχι αργότερα από την 31η Δεκεμβρίου 1995. Ενημερώνουν αμέσως την Επιτροπή σχετικά.

Κατά την έγκρισή τους από τα κράτη μέλη, τα μέτρα αυτά πρέπει να περιλαμβάνουν μνεία της παρούσας οδηγίας, ή να συνοδεύονται από τέτοια μνεία κατά την επίσημη δημοσίευσή τους. Τα κράτη μέλη αποφασίζουν για τις μεθόδους βάσει των οποίων πραγματοποιείται η μνεία αυτή.

2. Τα κράτη μέλη γνωστοποιούν στην Επιτροπή τα κείμενα των διατάξεων εθνικής νομοθεσίας τις οποίες θεσπίζουν στο πεδίο το οποίο καλύπτεται από την παρούσα οδηγία.

Άρθρο 3

Η παρούσα οδηγία τίθεται σε ισχύ την τρίτη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 62 της 15. 3. 1993, σ. 38.